سردار دا ظلم

ڳال تھیندی پی ہئی جو دیرہ غازی خان دے ہک سردار دی رَڑھ ءِچ ڳئوں ونڄ پی ، اوں وݙیرے ݙیکھ تے ڳئوں کوں ڈڈھ ءِچ فائر مار ݙتا ، ڳئوں ڳبھݨ ہئی پَھل سودھی مر ڳی ۔ کچاری ءِچ ٻیٹھے ہوئے ٻے شخص آکھیا جو اے ظالم بندیں کوں معاف نی کریندے ، جانور کیا شئے ہے ۔ آکھدن جو سونک ءِچ مخدوم دے ہک چمچے چِٹی ݙاڑھی آلے کوں چاٹاں مارین ۔ اُستاد ہوریں شعر پڑھیا:

کیرھے کیرھے دی روز لہیسیں پٹکی

کہیں کوں تاں چھوڑ عزت دار سݙاوݨ جوڳا

 حوالہ 
کتاب "قیس فریدی ۔ فن شخصیت اَتے شاعری "  ترتیب پیشکش  : مہر حامد علی شاکر سیال ، ناشر جھوک پبلشرز ، ملتان